
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

* 

_ ΤΕΥΧΟΣ ΔΕΥΤΕΡΟ _ Αρ. Φύλλου 842 

11 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση επιτροπής. 1 

Αναπροσαρμογή του ελάχιστου ύψους του μετοχικού 
κεφαλαίου των Ανωνύμων Χρηματιστηριακών Εται¬ 
ρειών και του ελάχιστου μετοχικού κεφαλαίου των 
Α.Χ.Ε. για να δικαιούνται να συνάπτουν χρηματιστη¬ 
ριακές συμβάσεις εκτός κύκλου. 2 

Καθορισμός αποδοχών του προσωπικού με σύμβαση 
εργασίας ιδιωτικού δικαίου του Υπουργείου Εσωτε- 

, ρικών και των Νομαρχιακών Ταμείων. 3 

Αμοιβή Επιτροπής Εξετάσεων και λοιπού Προσωπικού 
που θα απασχοληθεί στις Εισαγωγικές Εξετάσεις 

Σ.τ.Ε. περιόδου 1994. 4 

Κρθορισμός αποζημίωσης ομάδας εργασίας για την 
• μελέτη των συνταξιοδοτικών κ.λπ. αιτημάτων των 
Οργανώσεων Αγωνιστών Εθνικής Αντίστασης. ... 5 
Παράταση προθεσμίας υποβολής δήλωσης έναρξης 
και καταβολής Φ.Π.Α. από τους εκμεταλλευτές 

Ε.Δ.Χ. αυτοκινήτων (ΤΑΧΙ). 6 

Καθορισμός του αριθμού των ανα εξάμηνο επαναπροσ- 

λαμβανομένων στο Π.Ι.Κ.Π.Α. 7 

Συμπλήρωση της 423/19.5.1994 απόφασης Υπουρ¬ 
γού Υγείας, Πρόνοιας και Κοινωνικών Ασφαλί¬ 
σεων. 8 

Επαναπρόσληψη υπαλλήλου, στο Υπουργείο Εμπο¬ 
ρίου, (άρθρ. 25 παρ. 10 Ν. 2190/94). 9 

Τροποποίηση Οργανισμού Εσωτερικής Υπηρεσίας του 

Δήμου Ανατολικής Φαλαισίας Ν. Αρκαδίας.10 

Σύσταση αναπτυξιακού Συνδέσμου 9ης Γεωγραφικής 

Ενότητας Ν. Ημαθίας.11 

Έναρξη λειτουργίας του Γραφείου Εργασίας Καρδί¬ 
τσας.12 


ΥΠΟΥΡΓΙΚΕΣ ΑΠ ΟΦΑΣΕΙΣ & ΕΓΚΡΙΣΕΙΣ 

Αριθ- ΔΙΔΚ/Φ 38/ 30286 ( 1 ) 

Συγκρότηση επιτροπής. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

. α) Του Ν. 1797/88 (ΦΕΚ 164/Α/88) «Προμήθειες του 


δημόσιου τομέα και ρυθμίσεις συναφών θεμάτων». 

β) Του άρθρου 45 του Π.Δ. 173/90 (ΦΕΚ 62/Α/90) «Κα¬ 
νονισμός Προμηθειών Δημοσίου». 

γ) Των άρθρων 2,3,13 του Ν. 2190/94 (ΦΕΚ 28/Α/94) 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης (ΦΕΚ 28/Α/94). 

δ) Της αρ. 14576/23.5.94 (ΦΕΚ 388/Α/94) απόφαση 
«Μεταβίβαση αρμοδιοτήτων». 

ε) Του άρθρου 27 του Ν. 2081/92 (ΦΕΚ 154/Α/92) με 
το οποίο προστέθηκε άρθρο 29Α στο Ν. 1558/85. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού 

3. Την ανάγκη, διενέργειας διαγωνισμών ή απευθείας 
ανάθεσης για την προμήθεια διαφόρων ειδών καθώς και 
εκτέλεσης εργασιών και υπηρεσιών του ΑΣΕΠ, αποφασί¬ 
ζουμε: 

Συγκροτούμε πενταμελή επιτροπή διενέργειας διαγωνι¬ 
σμών (κλειστών ή ανοικτών) και απ’ ευθείας ανάθεσης, για 
την προμήθεια διάφορων ειδών (αναλωσίμων και μή) κα¬ 
θώς και την εκτέλεση εργασιών και υπηρεσιών αρμοδιότη¬ 
τας του Ανωτάτου Συμβουλίου Επιλογής Προσωπικού 
(ΑΣΕΠ). 

Η επιτροπή συγκροτείαι από δύο (2) συμβούλους του 
ΑΣΕΠ και τρεις (3) υπαλλήλους του Υπουργείου Προε¬ 
δρίας της Κυβέρνησης με οποιαδήποτε σχέση. 

Ο Πρόεδρος, τα μέλη της ανωτέρω επιτροπής, καθώς 
και ο γραμματέας με τους αναπληρωτές τους ορίζονται με 
απόφαση του αρμόδιου προς τούτο οργάνου. 

Η επιτροπή λειτουργεί εντός του κανονικού ωραρίου 
των Δημόσιων Υπηρεσιών και σύμφωνα με τις ισχύουσες 
κάθε φορά γενικές διατάξεις περί συλλογικών οργάνων. 

Έργο της επιτροπής είναι η συγκέντρωση των προσφο¬ 
ρών όπου απαιτείται σύμφωνα με το Π.Δ. 173/90, η απο¬ 
σφράγιση αυτών, η αξιολόγηση των αιτήσεων των συμμε- 
τασχόντων σε κλειστούς διαγωνισμούς, η αξιολόγηση των 
προσφορών των διαγωνισμών ή απευθείας ανάθεσης, η 
σύνταξη πρακτικών ως και η αξιολόγηση των αποτελεσμά¬ 
των των διαγωνισμών ή απ' ευθείας ανάθεσης, καθώς και 
η επίλυση παντός εν γένει θέματος που προκύπτει κατά 
διενέργεια διαγωνισμών ή απ’ ευθείας ανάθεσης. 

Η επιτροπή γνωμοδοτεί πέραν των ανωτέρω θεμάτων 
για κάθε θέμα που προκύπτει κατά την εκτέλεση των συμ¬ 
βάσεων. 

Ο πρόεδρος της επιτροπής έχει δικαίωμα να καλεί να ; 
εκφέρει τη γνώμη τους, χωρίς δικαίωμα ψήφου, επιστήμο- ? 

νες ή τεχνικοί ως εμπειρογνώμονες λόγω ειδικότητας σε 
συζητούμενα θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1994 

Με εντολή Υπουργού 
Ο Γενικός Δ/ντής Δ/κής Υποστήριξης 

ΙΩΑΝΝΗΣ ΒΑΣΙΛΟΠΟΥΛΟΣ 

-♦- 

Αριθ. 1750 (2) 

Αναπροσαρμογή του ελάχιστου ύψους του μετοχικού κε¬ 
φαλαίου των Ανωνύμων Χρηματιστηριακών Εταιρειών 
και του ελάχιστου μετοχικού κεφαλαίου των Α.Χ.Ε. για 
να δικαιούνται να συνάπτουν χρηματιστηριακές συμβά¬ 
σεις εκτός κύκλου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Την παραγ. 2 του άρθρου 3 και την περιπ. α) της πα- 
ραγ. 1 του άρθρου 23 του Ν. 1806/1988 «Τροποποίηση 
της νομοθεσίας για τα Χρηματιστήρια Αξιών και άλλες δια¬ 
τάξεις» (ΦΕΚ 207 Α ). 

2. Τηνπαραγ. Ιγτου άρθρου 78 του Ν. 1969/91 (ΦΕΚ 
167 Α') «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγίανσης 
της Κεφαλαιαγοράς και άλλες διατάξεις» όπως συμπλη¬ 
ρώθηκε με το άρθρο 18 του Ν. 2198/94 (ΦΕΚ 43). 

3. Την Υπουργική Απόφαση με Α.Π. 43690/Β 982/ 
25.10.1990 (ΦΕΚ 694/5.11.90) για την «Αύξηση ελάχι¬ 
στου ύψους του μετοχικού κεφαλαίου των Α.Χ.Ε.». 

4. Το άρθρο 29 του Ν. 1558/85 «Κυβέρνηση και Κυβερ¬ 
νητικά Όργανα» όπως προστέθηκε με το άρθρο 27 του Ν. 
2081/92 (ΦΕΚ Α 152/10.9.1992). 

5. Την εισηγητική απόφαση της 16ης/5.8.1994/θέμα 
2ο Συνεδρίασης του Δ.Σ. της Επιτροπής Κεφαλαιαγοράς 
προς τον Υπουργό Εθνικής Οικονομίας, αποφασίζουμε: 

Αναπροσαρμόζουμε: α) το ελάχιστο ύψος μετοχικού κε¬ 
φαλαίου χρηματιστηριακής εταιρείας, που καταβάλλεται 
με μετρητά, σε διακόσια εκατομμύρια (200.000.000) 
δραχμές, αντικαθισταμένης της Υπουργικής Απόφασης 
Υ.Α. 43690/Β 982/25.10.90 (ΦΕΚ 694/5.11.90). 

β) το ελάχιστο ύψος του μετοχικού κεφαλαίου χρηματι¬ 
στηριακής εταιρείας, για τη σύναψη χρηματιστηριακών 
συμβάσεων εκτός κύκλου, σε τριακόσια εκατομμύρια 
(300.000.000) δραχμές. 

Τα ανωτέρω όρια θα ισχύσουν από τη δημοσίευση της 
παρούσας στην Εφημερίδα της Κυβερνήσεως. 

Από τις διατάξεις της παρούσης δεν προκαλείται δα¬ 
πάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Νοεμβρίου 1994 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 


Αριθ. 2063541/6689/0022 (3) 

Καθορισμός αποδοχών του προσωπικού με σύμβαση ερ¬ 
γασίας ιδιωτικού δικαίου του Υπουργείου Εσωτερικών 

και των Νομαρχιακών Ταμείων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Της παραγρ. 2 του άρθρου 19 του Ν. 1876/1990 · 
(ΦΕΚ 27Α) «Ελεύθερες συλλογικές διαπραγματεύσεις και 
άλλες διατάξεις». 

β. Του άρθρου 40 του Ν. 849/1978 (ΦΕΚ 232/Α). 

γ. Του άρθρου 27 του Ν. 2081/1992 (ΦΕΚ 154/Α). 

2. Το γεγονός ότι ελλείψει των νομίμων προϋποθέσεων 
συντρέχει περίπτωση αδυναμίας υπογραφής συλλογικής 
σύμβασης εργασίας για το προσωπικό το οποίο αφορά η 
παρούσα απόφαση. 

3. Από τις διατάξεις της απόφασης αυτής προκαλείται 
δαπάνη σε βάρος του κρατικού προϋπολογισμού για το 
τρέχον οικονομικό έτος ύψους δρχ. 4.000.000 για το προ¬ 
σωπικό με σύμβαση εργασίας ιδιωτικού δικαίου ορισμένου 
χρόνου του Υπουργείου Εσωτερικών και δαπάνη δρχ. 
5.000.000 για το όμοιο προσωπικό των Νομαρχιακών Τα¬ 
μείων που θα βαρύνει τον προϋπολογισμό κάθε Νομαρχια¬ 
κού Ταμείου. 

4. Για την ανωτέρω δαπάνη των 4.000.000 δρχ. για το 
προσωπικό του Υπουργείου Εσωτερικών έχει εγγράφει πί¬ 
στωση στον κρατικό προϋπολογισμό στον ειδικό φορέα 
07110 και στον ΚΑΕ 0311. Για τα επόμενα έτη η επί πλέον 
δαπάνη δεν μπορεί να προσδιοριστεί γιατί εξαρτάται από 
το αν θα προσληφθεί ή όχι τέτοιο προσωπικό στο Υπουρ¬ 
γείο Εσωτερικών και στα Νομαρχιακά Ταμεία. 

5. Την αριθμ. ΥΠ. 121/13.7.94 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών Γεωργίου Δασκαλάκη» (ΦΕΚ 550/ 
Β/15.7.94), αποφασίζουμε: 

Καθορίζουμε τις αποδοχές του προσωπικού με σύμ¬ 
βαση εργασίας ιδιωτικού δικαίου που υπηρετεί και θα 
Προσλαμβάνεται εφεξής στο Υπουργείο Εσωτερικών (Κε¬ 
ντρική και Περιφερειακές Υπηρεσίες) και στα Νομαρχιακά 
Ταμεία ως εξής: 

1. Για τη μισθοδοσία του προσωπικού αυτού έχουν 
εφαρμογή οι διατάξεις του Ν. 1505/1984, όπως τροπο¬ 
ποιήθηκε με το Ν. 1810/1988 «Συμπλήρωση και βελτίωση 
του Ν. 1505/1984» με εξαίρεση τις διατάεξις που αναφέ- 
ρονται στην παράγρ. 2 της παρούσας. Η κατάταξη στα μι- 
σθολογικά κλιμάκια του Ν. 1505/1984 θα γίνεται με βάση 
τα τυπικά προσόντα που απαιτούνται κατά την αρχική 
πρόσληψη των υπαλλήλων αυτών, ή με βάση τα προσόντα 
που απαιτήθηκαν για την τυχόν ένταξή τους, σε άλλη ειδι¬ 
κότητα και όχι άλλα αυξημένα πρόσθετα προσόντα που 
έχουν ή απέκτησαν κατά την περίοδο της εργασίας τους. 

2. Οι διατάξεις των άρθρων 1,15,17 παράγρ. 1,2 και 3, 
22, 23, 25 παράγρ. 1 και 2, 26, 27, 28, 29, 30 και 31 του 
Ν. 1505/1984 και των άρθρων 9, 10 παράγρ. 1, 2 και 4, 

11,14,16,18 και 20 του Ν. 1810/1988, δεν έχουν εφαρ¬ 
μογή στο προσωπικό που αφορά την παρούσα. 

3. Οι υπηρεσίες που προσφέρθηκαν σε τομείς εκτός 
του Δημοσίου, Ν.Π.Δ.Δ. και Ο.Τ.Α. (δηλαδή υπηρεσίες 
του ιδιωτικού τομέα) δεν αναγνωρίζονται για τη μισθολο- 
γική εξέλιξη των υπαλλήλων που αφορά η παρούσα από¬ 
φαση. (Μισθολογικά κλιμάκια και χρονοεπίδομα). 

4. Η ισχύς της παρούσας απόφασης άρχεται από της 
1 ης Αυγούστου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΣΩΤΕΡΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΔΑΣΚΑΛΑΚΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2069882/7222/0022 (4) 

Αμοιβή Επιτροπής Εξετάσεων και λοιπού Προσωπικού 
που θα απασχοληθεί στις Εισαγωγικές Εξετάσεις 
Σ.τ.Ε. περιόδου 1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Σύμφωνα με τις διατάξεις: 

Ια) Τηςπαρ. 4 της αριθμ. ΥΑ 118913/4890/24.8.1978 
(ΦΕΚ 749/τ.Β'/1978) κοινής απόφασης «Περί ρύθμισης 
Μισθολογικών θεμάτων», που κυρώθηκε μετο άρθρο 45 
του Ν. 955/79 (ΦΕΚ 189 Α'). 
β) Του άρθρου 5 του Π.Δ. 121/1988 (ΦΕΚ 59/τ. Α'/ 

28.3.1988) «Περί μετατροπής Εκπαιδευτηρίων Βασικής 
Εκπαίδευσης Σχολής Τουριστικών Επαγγελμάτων Δευτε¬ 
ροβάθμιας Εκπαίδευσης». 

γ) Του Ν. 1256/1982 (ΦΕΚ 65/Τ.Α731.5.1982) «Για 
την πολυθεσία, την πολυαπασχόληση και την καθιέρωση 
ανώτατου ορίου απολαβών στο Δημόσιο Τομέα, κλπ». 

δ) Του άρθρου 27 του Ν. 2081/1992 (ΦΕΚ 154/τ.Α / 
10.9.1992) «Περί ελέγχου των δαπανών που προκαλούν 
οι κανονιστικές διοικητικές πράξεις». 

ε) Του Ν. 1835/1989 «Σύσταση Υπουργείου Τουρισμού 
και ρύθμιση θεμάτων Δημόσιας Διοίκησης» (ΦΕΚ 76 Β'/ 

14.3.1989) , όπως τροποποιήθηκε με το υπ’ αριθμ. Π.Δ. 
459 «Ανασύσταση του Υπουργείου Τουρισμού και καθορι¬ 
σμός αρμοδιοτήτων (ΦΕΚ 193 Α'/15.11.1993). 

στ) Από τις διατάξεις αυτής της απόφασης προκαλείται 
δαπάνη συνολικού ύψους 5.000.000 δρχ., η οποία βαρύ¬ 
νει τον Προϋπολογισμό της Σχολής Τουριστικών Επαγγελ¬ 
μάτων, στον οποίο έχει γραφεί ισόποση Πίστωση για το 
1994, με Κ.Α. 0268. 

Στο παραπάνω κόστος συμπεριλαμβάνεται το κόστος 
λειτουργίας του νέου Εξεταστικού Κέντρου της Κέρκυ¬ 
ρας, ύψους 300.000 δρχ. 

2. Την αριθμ. 2042886/5087/0022/2.8.1993 (ΦΕΚ 
572/Β/2.8.1993) Κοινή Υπουργική Απόφαση «Αμοιβή 
Επιτροπής Εξετάσεων και λοιπού Προσωπικού που θα 
απασχοληθεί στις Εισαγωγικές Εξετάσεις της Σχολής 

Τουριστικών Επαγγελμάτων Σ.τ.Ε. περιόδου 1993». 

3. Την με αριθμ. 184/2.6.1994 απόφαση του Δ.Σ. της 
Σχολής Τουριστικών Επαγγελμάτων, αποφασίζουμε: 

Τροποποιούμε την αριθμ. 2042886/5087/0022/ 
2.8.1993 (ΦΕΚ 572/τ.Β / 2.8.1993) Κοινή Υπουργική 
Απόφαση και καθορίζουμε την αποζημίωση των βαθμολο¬ 
γητών των γραπτών και προφορικών Εξετάσεων, των Προ¬ 
έδρων και Μελών των Επιτροπών και του λοιπού Προσωπι¬ 
κού που θα υποβοηθήσει το έργο των Εξετάσεων, για την 
αξιολόγηση των υποψηφίων ως προς την ικανότητά τους 
να ομιλούν, να γράφουν και να διαβάζουν τις ζητούμενες 
Ξένες Γλώσσες, ως ακολούθως: 
α) Την αποζημίωση των βαθμολογητών των γραπτών 


των υποψηφίων για την εισαγωγή τους στα Εκπαιδευτήρια 
της Σχολής, από 210 δρχ. σε 230 δρχ. ανά γραπτό. 

β) Την αποζημίωση των Εξεταστών - Καθηγητών των 
προφορικών Εξετάσεων, από 6.000 δρχ. σε 6.500 δρχ. 
την ημέρα. 

γ) Την αποζημίωση Προέδρου και Μελών Επιτροπικών 
Εξετάσεων, που θα ορισθούν με απόφαση του Διευθυντή 
- Προϊσταμένου Σ.τ.Ε. από 5.000 δρχ. σε 5.500 δρχ. και 
γαι δεκαπέντε (15) ημέρες κατ’ ανώτατο όριο. 

δ) Την αποζημίωση Γραμματέων - Ταξινομητών, από 
3.000 δρχ. την ημέρα σε 3.300 δρχ. και για είκοσι (20) 
ημέρες κατ' ανώτατο όριο για την Κ.Υ. και για δέκα (10) 
ημέρες κατ’ ανώταο όριο για τα Εκπαιδευτήρια Σ.τ.Ε. 

ε) Την αποζημίωση των Επιτηρητών των Εξετάσεων, 
από 3.000 δρχ. σε 3.300 δρχ. για κάθε ημέρα απασχόλη¬ 
σης. 

στ) Την αποζημίωση του Διδακτικού - Διοικητικού και 
Βοηθητικού Προσωπικού, για την υποβοήθηση του έργου 
των Εξετάσεων, από 3.000 δρχ. την ημέερα σε 3.300 δρχ. 
για κάθε ημέρα απασχόλησης. 

ζ) Την αποζημίωση των υπαλλήλων της Δ/νσης Μηχα¬ 
νοργάνωσης του Υπουργείου Εθνικής Παιδείας, οι οποίοι 
θα επεξεργασθούν, θα καταχωρήσουν στους Η/Υ τις βαθ¬ 
μολογίες των υποψηφίων και θα εκδόσουν τα αποτελέ¬ 
σματα των Εισαγωγικών Εξετάσεων, για 14 ημέρες απα¬ 
σχόλησης επί 5.000 δρχ. ημερησίως, ποσό 70.000 δρχ. 
στον καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΤΟΥΡΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΔΙΟΝ. ΛΙΒΑΝΟΣ 

-♦- 

Αριθ. 2069881/7218/0022 (5) 

Καθορισμός αποζημίωσης ομάδας εργασίας για την με¬ 
λέτη των συνταξιοδοτικών κ.λπ. αιτημάτων των Οργα¬ 
νώσεων Αγωνιστών Εθνικής Αντίστασης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

β) Της παρ. 5 του άρθρου 105 του Ν. 1892/90 «Για τον 
εκσυγχρονισμό και την ανάπτυξη και άλλες διατάξεις» (Α' 
101 ). 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων κ.λπ.» (Α' 154). 

2. Την αριθ. 2057387/7752/0004/8.9.94 απόφαση 
της Γ. Γραμματέως του Υπουργείου Οικονομικών, με την 
οποία συγκροτήθηκε η εν θέματι ομάδα εργασίας. 

3. Το γεγονός ότι από την παρούσα απόφαση προκαλεί- 
ται δαπάνη ύψους 700.000, που θα καλυφθεί από τις πα¬ 
στώσεις που έχουν εγγράφει στον προϋπολογισμό του 
Υπουργείου Οικονομικών του έτους 1994 (Ειδ. Φορ. 23/ 
240 ΚΑΕ 0515), αποφασίζουμε: 

1. Ορίζουμε μηνιαία αποζημίωση πενήντα (50.000) 
δραχμών για τον Πρόεδρο και τα μέλη και σαράντα 
(40.000) δρχ. για το Γραμματέα της ομάδας εργασίας, που 
συγκροτήθηκε με την υπ’ αριθ. 2057387/7752/0004/ 

8.9.94 απόφαση της Γ. Γραμματέως του Υπουργείου Οι¬ 
κονομικών. 

2. Η Επιτροπή θα συνεδριάζει εκτός του κανονικού 
ωραρίου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1994 

Ο ΥΠΟΥΡΓΟΣ 

Α. ΠΑΠΑΔΟΠΟΥΛΟΣ 

- +- - 

Αρ ιθ. 1121463/10196/2069/0014 (6) 

Παράταση προθεσμίας υποβολής δήλωσης έναρξης και 
καταβολής Φ.Π.Α. από τους εκμεταλλευτές Ε.Δ.Χ. αυ¬ 
τοκινήτων (ΤΑΧΙ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1642/86, όπως ισχύουν: 
α) της παραγράφου 2, του άρθρου 54 και 

β) της παραγράφου 3 του άρθρου 58. 

2. Την ανάγκη απλοποίησης της διαδικασίας απόδοσης 
του Φ.Π.Α. από τους εκμεταλλευτές Ε.Δ.Χ. αυτοκινήτων 
και 

3. Τη σύμφωνη γνώμη των επαγγελματικών οργανώ¬ 
σεων που εκπροσωπούν τους υποκειμένους στο Φ.Π.Α. 
εκμεταλλευτές Ε.Δ.Χ. αυτοκινήτων. 

4. Την αριθ. 1 026431/268/0006Α/2.3.94 κοινή από¬ 
φαση του Πρωθυπουργού και Υπουργού Οικονομικών με 
την οποία μεταβιβάζονται αρμοδιότητες του Υπουργού 
στους Υφυπουργούς Οικονομικών. 

11 5. Τις Α.Υ.Ο. με αριθ. πρωτ. 1098085/8011/0014/ 

. ΠΟΛ.1249/ 20.7.1993, 1121998/9961/ 0014/ ΠΟΑ. 

1313/ 23.9.93 και 1110270/ 9264/ 1875/ 0014/ 
* ΠΟΛ.1224/ 3.10.1994. 

6. Σχετικά αιτήματα των ενδιαφερομένων. 

7. Ότι από τις διατάξεις της απόφασης αυτής θα προκύ- 
ψουν έσοδα για τον Κρατικό Προϋπολογισμό, αποφασί¬ 
ζουμε: 

1. Η προθεσμία υποβολής δήλωσης έναρξης και κατα¬ 
βολής της δεύτερης δόσης Φ.Π.Α. που προβλέπεται από 
το πρώτο εδάφιο της παραγράφου 1 του άρθρου 2 της 
Α.Υ.Ο. με αριθ. πρωτ. 1098085 / 8011 / 001 4/ΠΟΛ. 1249/ 
20.7.1993, η οποία σύμφωνα με τις 1121998/ 9961/ 
ΠΟΑ. 1313/ 23.9.93 και 1110270/ 9264/ ΠΟΛ.1224/ 
3.10.1994 λήγει στις 31.10.94 παρατείνεται μέχρι 
21.11.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1994 

ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 

♦- 

Αριθ. ΔΥΙγ/οικ.39822 < 7 ) 

Καθορισμός του αριθμού των ανα εξάμηνο επαναπροσ- 
λαμβανομένων στο Π.Ι.Κ.Π.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25, παρ. 5 και 10 του Ν. 


2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων Διοίκησης». 

2. Τη αριθ. ΔΙΠΙΔΔ/Α2/7497/15.3.94 εγκύκλιο του Γ ε¬ 
νικού Γραμματέα του Υπουργείου Προεδρίας της Κυβέρ¬ 
νησης. 

3. Την αριθ. ΔΥ1γ/οικ.33008/1.9.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων για τον 
καθορισμό του αριθμού των επαναπροσλαμβανομένων 
υπαλλήλων κατά ειδικότητα στο Π.Ι.Κ.Π.Α. 

4. Το γεγονός ότι οι υπηρεσιακές ανάγκες στο 
Π.Ι.Κ.Π.Α. είναι επιτακτικές (οι κενές θέσεις του ανέρχο¬ 
νται στις 2.000 περίπου). Ειδικότερα το ΚΕΠΕΠ Λεχαινών, 
που είναι δυναμικότητας 100 κρεββατιών, λειτουργεί με 
30 μόνο κρεββάτια λόγω έλλειψης προσωπικού, το δε ΚΕ¬ 
ΠΕΠ Καρδίτσας λειτουργεί με το 1/3 του προσωπικού 
τ°υ). 

5. Το γεγονός ότι η δαπάνη που προκαλειται, καλύπτε¬ 
ται με εγγεκριμένη πίστωση στον ΚΑΕ.0211 του προϋπο¬ 
λογισμού του Π.Ι.Κ.Π.Α., αποφασίζουμε: 

1. Καθορίζουμε τον αριθμό των επαναπροσλαμβανομέ¬ 
νων στο Πατριωτικό Ίδρυμα Κοινωνικής Πρόνοιας και 
Αντίληψης (Π.Ι.Κ.Π.Α.) για το β' εξάμηνο του έτους 1994 
κατά ειδικότητα, ως κατωτέρω: 

Παιδίατρος 1 

Διοικητικός ΠΕ 1 

Κοιν. Λειτουργοί 2 

Βρεφονηπιοκόμος 1 

Νοσηλεύτρια ΤΕ 1 

Διοικητικοί ΔΕ 3 

Βοηθός Βρεφοκόμος 1 

Βοηθοί νοσοκόμοι 15 

Μάγειροι -σσες 5 

Ηλεκτρολόγος 1 

Υδραυλικός 1 

Ράπτρια 1 

Καθαρίστριες 14 

Πλύντριες 3 

Τραυματιοφορείς 6 

Λατζέρηδες 3 

θαλαμηπόλοι 17 

Υπομάγειροι-σσες 2 

Βοηθός μαγείρου 1 

Φύλακες 4 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 1 Νοεμβρίου 1994 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΩΝ ' ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ Δ. ΚΡΕΜΑΣΤΙΝΟΣ 

-♦- 

Αριθ. 1702 ( 8 ) 

Συμπλήρωση της 423/19.5.1994 απόφασης Υπουργού 
Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85 (ΦΕΚ 

64/τ.Α785). 

2. Τις διατάξεις του άρθρου 15 του Π.Δ/τος 213/1992 
(ΦΕΚ 102/19.6.92 τ.Α ). 

3. Το άρθρο 1 παρ. 3 της Δ3/727/22.9.1992 (ΦΕΚ 
578/τ.Β'/23.9.1992). 

4. Το άρθρο 27 του Ν. 2081/92 (ΦΕΚ 154/τ.Α") σύμ¬ 
φωνα με το οποίο προκύπτει ότι από τις διατάξεις της από¬ 
φασης αυτής, δεν προκαλεΐται δαπάνη σε βάρος του Κρα¬ 
τικού Προϋπολογισμού. 

5. Την 2024/93 (Β' 833) Κ.Α. «Ανάθεση αρμοδιοτήτων 
στον Υφυπουργό Υγείας, Πρόνοιας και Κοινωνικών Ασφα¬ 
λίσεων, Φοίβο Ιωαννίδη». 

6 . Τις διατάξεις του άρθρου 1 παρ. ιη του Π.Δ/τος 
129/92 (τ.Α' 65). 

7. Τις διατάξεις του άρθρου 19 παρ. 2 του Ν. 1599/ 
11.6.1986 (Α' 75). 

8 . Την 423/19.5.1994 (ΦΕΚ 405/τ.Β73.6.94). 

9. Το Φ. 120.68/26/Β2 3743/20.10.94 έγγραφο του 
Υπουργείου Εθνικής Παιδείας και θρησκευμάτων, απο¬ 
φασίζουμε: 

1. Συμπληρώνουμε την 423/19.5.1994 απόφαση και 
διορίζουμε στο Συμβούλιο Κοινωνικής Ασφάλειας (ΣΚΑ) 
τον Νικ. Μπλέστο καθηγητή του Παν/μίου Πειραιώς ως τα¬ 
κτικό μέλος και αναπληρωτή τον Παναγιώτη Μπλιώτη κα¬ 
θηγητή του Οικονομικού Παν/μίου Αθηνών. 

2. Η θητεία των διοριζομένων θα είναι ίση με το υπό¬ 
λοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω απόφαση. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Β1/7975 (9) 

Επαναπρόσληψη υπαλλήλου, στο Υπουργείο Εμπορίου, 

(άρθρ. 25 παρ. 10 Ν. 2190/94). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του άρθρου 25 παρ. 10 του Ν. 2190/1994 (ΦΕΚ 28/ 
τ.Α'/3.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

β) Του Π.Δ. 397/88 «Οργανισμός του Υπουργείου 
Εμπορίου» όπως τροποποιήθηκε μεταγενέστερα και 
ισχύει». 

2. Τη με αριθ. ΔΙΠΙΔΔ/Α2/7497/15.3.1994 σχετική 
εγκύκλιο του Υπουργείου Προεδρίας της Κυβέρνησης. 

3. Τη με αριθ. 2042264/2750021 Β/1.7.1994 εγκύκλιο 
του Υπουργείου Οικονομικών «Σύνταξη χρονοδιαγράμμα¬ 
τος επαναπροσλαμβανομένων υπαλλήλων, σύμφωνα με 
τις διατάξεις του Ν. 2190/1994». 

4. Τη με αριθ. 39/10.2.1994 (ΦΕΚ 20/τ.Α723.2.1994) 
ΠΥΣ «Συμπλήρωση του άρθρ. 2 της αριθ. 211/1993 πρά¬ 
ξης του Υπουργικού Συμβουλίου (ΦΕΚ 219/τ.Α/ 
31.12.1993)». 

5. Τη με αριθ. Β1/4075/8.6.1994 κοινή απόφαση των 
Υπουργών Προεδρίας της Κυβέρνησης, Οικονομικών και 
του Υφυπουργού Εμπορίου «Καθορισμός αριθμού επανα¬ 
προσλαμβανομένων υπαλλήλων, κατά ειδικότητα, για την 


κάλυψη παγίων και διαρκών αναγκών του Υπουργείου 
Εμπορίου». * 

6 . Τη με αριθ. 5051/13.6.1994 (ΦΕΚ 475/τ.Β"/ 

24.6.1994) απόφαση του Υφυπουργού Εμπορίου" «Σι>- 
σταση θέσεων στο Υπουργείο Εμπορίου». 

7. Τη με αριθ. Β1/6330/24.8.1994 (ΦΕΚ 666/τ.Β"ί' 

2.9.1994) κοινή Υπουργική απόφαση «Καθορισμός του 
αριθμού, των ανά εξάμηνο επαναπροσλαμβανομένων, στο 
Υπουργείο Εμπορίου (άρθρ. 25 παρ. ΙΟΝ. 2190/94). 

8 . Τη με αριθ. Β3/356/21.7.1994 (ΦΕΚ 567/τ.Β/ 

21.7.1994) κοινή απόφαση ανάθεσης αρμοδιοτήτων στον 
Υφυπουργό Εμπορίου». 

9. Τις άμεσες Υπηρεσιακές ανάγκες, αποφασίζουμε: 

1. Την επαναπρόσληψη, κατά το Β’ εξάμηνο του έτους 
1994, ενός (1) επί πλέον υπαλλήλου, της κατηγορίας ΔΕ 
του κλάδου ΔΕ/Τεχνικός (ειδ. Εκτυπώσεων) - σε θέση 
προσωποπαγή, η οποία έχει ήδη συσταθεί. 

2. Η δαπάνη που θα προκύψει, ύψους πεντακοσίων χι¬ 
λιάδων (500.000) δραχμών περίπου, θα καλυφθεί από εγ¬ 
γεγραμμένες πιστώσεις στον προϋπολογισμό έτους 1994, 
του Υπουργείου Οικονομικών 23-240, ΚΑΕ 5295. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΑΛ. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

-♦- 

Αρι θ. 18776 (10) 

Τροποποίηση Οργανισμού Εσωτερικής Υπηρεσίας του 
Δήμου Ανατολικής Φαλαισίας Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 (κώ¬ 
δικας κατάστασης προωπικού ΟΤΑ) όπως αντικαταστάθη- 
καν με το άρθρο 26 του Ν. 1832/1989 «τροποποίηση και 
συμπλήρωση της νομοθεσίας για την τοπική αυτοδιοίκηση 
την αποκέντρωση και άλλες διατάξεις». 

2. Τις διατάξεις του άρθρου 26 του Ν. 2130/93. 

3. Την αριθ. 131/1993 απόφαση του Δημοτικού Συμ¬ 
βουλίου Ανατολικής Φαλαισίας, που αφορά την τροποποί¬ 
ηση του Οργανισμού Εσωτερικής Υπηρεσίας του Δή¬ 
μου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού ΟΤΑ που διατυπώθηκε στο αριθ. 2/ 
27.9.94 πρακτικό του, αποφασίζουμε: 

Εγκρίνουμε τηυν αριθ. 131/1993 απόφαση του Δημοτι¬ 
κού Συμβουλίου Ανατολικής Φαλαισίας με την οποία τρο¬ 
ποποιείται ο Οργανιμός Εσωτερικής Υπηρεσίας του Δή¬ 
μου και συνιστάται μια θέση του κλάδου ΠΕΙ Διοικητικού 
με βαθμό Δ -Α". 

Κατά τα λοιπά ισχύει η αριθ. 77/1991 απόφαση του 
Δημ. Συμβουλίου που εγκρίθηκε με την αριθ. 15170/ 
6.9.91 δική μας (ΦΕΚ 797/30.9.91 τ. Β ). 

Από τις διατάξεις της παρούσας προκαλεΐται δαπάνη σε 
βάρος του προϋπολογισμού τρέχοντος έτους του Δήμου 
Ανατολικής Φαλαισίας, στον οποίο και έχει προβλεφθεί 
σχετική πίστωση. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Οκτωβρίου 1994 
Ο Νομάρχης 

ΑΝΑΣΤΑΣΙΟΣ ΧΩΡΕΜΗΣ 
-♦- 

Αριθ. 3700 

Σύσταση αναπτυξιακού Συνδέσμου 9ης Γεωγραφικής 
Ενότητας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Την αριθ. 60823/7.6.1990 κοινή υπουργική από¬ 
φαση με την οποία καθορίσθηκαν οι γεωγραφικές περιο¬ 
χές (ενότητες) του Νομού μας. 

2. Τις διατάξεις των άρθρων 190 έως 196 του Δ.Κ.Κ. 
(Π.Δ. 323/89). 

3. Τις σύννομες αποφάσεις με αριθ. 9/94, 7/93,15/93, 
9/94 και 8/94 των Κοιν/κών Συμβουλίων Κλειδιού, Κορυ¬ 
φής, Πλατάνου, Πρασινάδας και Τρικάλων αντίστοιχα για 
τη σύσταση αναπτυξιακού συνδέσμου, 9ης γεωγραφικής 
ενότητας Νομού Ημαθίας, αποφασίζουμε: 

1. Νομιμοποιούμε τις 9/94, 7/93,15/93, 9/94 και 8/94 
αποφάσεις των Κοινοτικών Συμβουλίων Κλειδιού, Κορυ¬ 
φής, Πλατάνου, Πρασινάδας και Τρικάλων αντίστοιχα που 
αποτελούν την 9η Γεωγραφική Ενότητα του Ν. Ημαθίας, 
με τις οποίες συνιστάται αναπτυξιακός σύνδεσμος με την 
επωνυμία «αναπτυξιακός σύνδεσμος 9ης Γεωγραφικής 
ενότητας Νομού Ημαθίας». 

2. Σκοποί του Συνδέσμου είναι: 

- Η εκπόνηση τοπικού αναπτυξιακού προγράμματος και 
χωροταξικού σχεδίου της περιοχής. 

- Η υποβοήθηση των Κοινοτήτων του Συνδέμσου στην 
καταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

- Η μελέτη, κατασκευή, διαχείριση και συντήρηση των 
έργων τεχνικής υποδομής ή κοινωνικού εξοπλισμού των 
Κοινοτήτων, που αναθέτουν οι Κοινότητες στο Σύνδεσμο, 
με χρηματοδότησή του από τα έσοδά τους ή από πιστώ¬ 
σεις του Προγράμματος Δημοσίων Επενδύσεων, καθώς 
και διακοινοτικών έργων τεχνικής υποδομής ή κοινωνικού 
εξοπλισμού. 

- Η κατάρτιση προγραμμάτων και η ανάληψη πρωτοβου¬ 
λιών για την αξιοποίηση των τοπικών πλουτοπαραγωγικών 
πόρων και την ανάπτυξη των τοπικών παραγωγικών δυνά¬ 
μεων. 

- Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονιής κληρονομιάς, των αρχαιολογικών μνημείων 
και των πολιτιστικών παραδόσεων της περιοχής. 

- Η ενημέρωση και επιφόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους καθώς και η δημιουργία νέων 
εκπαιδευτικών θεσμών (π.χ. Τεχνική Σχολή) στην περιοχή 
που θα βοηθήσουν τη μόρφωση και τον επαγγελματικό 
προσανατολισμό των κατοίκων και 

■ - Γενικά, ανάληψη πρωτοβουλιών για την προώθηση της 

"ολοκληρωμένης τοπικής ανάπτυξης της περιοχής. 

Ιδιαίτερα στους σκοπούς του Συνδέσμου περιλαμβάνο¬ 
νται: 


- Η συλλογή, μεταφορά, διάθεση και επεξεργασία των 
απορριμμάτων της περιοχής. 

- Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και φωτισμού, που 
αναθέτουν οι Κοινότητες στον Σύνδεσμο. 

- Η μελέτη, κατασκευή, διαχείριση και συντήρηση συ¬ 
στημάτων άρδευσης που αναθέτουν οι Κοινότητες στον 
Σύνδεσμο. 

- Η προμήθεια και διαχείριση συγκοινωνιακών μέσων για 
την εξυπηρέτηση των κατοίκων και των μαθητών της πε¬ 
ριοχής. 

- Η συντήρηση των σχολικών κτιρίων και η μελέτη, κατα¬ 
σκευή, διαχείριση και συντήρηση των αθλητικών εγκατα¬ 
στάσεων και των χώρων κοινωνικοπολιτιστικών λειτουρ¬ 
γιών διακοινοτικής σημασίας. 

- Η ανάληψη πρωτοβουλιών για ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με 
τυς Συνεταιρισμούς της περιοχής. 

Για την προώθηση των σκοπών του ο Σύνδεσμος δη¬ 
μιουργεί υπηρεσία με το απαραίτητο επιστημονικό, διοι¬ 
κητικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται για την προώθηση των σκοπών 
του με τους συνεταιρισμούς, τους συλλόγους και τους άλ¬ 
γους κοινωνικούς φορείς της τοπικής αυτοδιοίκησης ή του 
δημοσίου τομέα που ενδιαφέρονται για την περιοχή. 

3. Έδρα του Συνδέσμου είναι: Ο Πλάτανος. 

4. Χρονική διάρκεια του Συνδέσμου είναι (4) χρόνια. 

5. Έσοδα του Συνδέσμου είναι: 

α) Η ετήσια εισφορά κάθε Κοινότητας, μέλους του Συν¬ 
δέσμου που είναι ίση με το 5% των τακτικών εσόδων κάθε 
Κοινότητας και Δήμου του προτελευταίου έτους. 

β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου στα έργα διακοινοτικής 
σημασίας. 

δ) Δωρεές, επιχορηγήσεις και εισφορές από το Δημόσιο 
ή άλλους φορείς του Δημοσίου τομέα ή άλλα νομικά ή φυ¬ 
σικά πρόσωπα. 

ε) Επιχορηγήσεις από φορείς του Δημοσίου τομέα για 
την εκτέλεση έργων, την κάλυψη των δαπανών τους και 
την πληρωμή αποδοχών του προσωπικού τους. 

6 . Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Κοινοτήτων 
Κλειδιού, Κορυφής, Πλατάνου, Πρασινάδας και Τρικάλων 
ίση με το 5% των τακτικών εσόδων τους του προτελευ¬ 
ταίου έτους. Η ανωτέρω δαπάνη θα περιληφθεί με τροπο¬ 
ποίηση στους προϋπολογισμούς των παραπάνω Κοινοτή¬ 
των. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βέροια, 31 Οκτωβρίου 1994 

Ο Νομάρχης 
ΕΚΤΩΡ ΝΑΣΙΩΚΑΣ 

■ Αριθ. 118849 (12) 

Έναρξη λειτουργίας του Γραφείου Εργασίας Καρδί¬ 
τσας. 

« 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις των άρθρων 14, 16, 40, 41 και 42 του 
Β.Δ. 405/71 «Περί Οργανώσεως Συγκροτήσεως και λει¬ 
τουργίας των Υπηρεσιών Απασχολήσεως Εργατικού Δυ¬ 
ναμικού». 

3. Την απόφαση του Διοικητή 100721/19.5.88 (ΦΕΚ 


305/20.5.88 τ. Β') «Σύσταση Γραφείων Εργασίας 
Ο.Α.Ε.Δ.», αποφασίζουμε: 

Ορίζουμε ως ημερομηνία έναρξης λειτουργίας του Γ ρα¬ 
φείου Εργασίας Καρδίτσας την 7 Νοεμβρίου 1994. 

Ακροτελεύτιο άρθρο 
Κάλυψη Δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1994 

Ο Διοικητής 
Ρ. ΣΠΥΡΟΠΟΥΛΟΣ 


% *- 

ΕΘΝΙ ΚΟ ΤΥΠ Ο ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για γ.,’ τροφορίες: τηλ.: 52.48.320 


Τιμές κατά τεύ χος τη ς ΕΦ ΗΜΕΡ ΙΔΑΣ ΤΗ Σ ΚΥ ΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15 000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.δι Βιομ. Ιδ. 

» 

10.000 

» 

500 

θ) » >ι » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












